जेट ली

ली लियाञ्जी (, ), जनम २६ अप्रिल १९६३), या जै लाइ उनरा अर्खा नाउँ जेट ली ले पछ्याणियिन्छ, यक चलचित्र अभिनेता, चलचित्र निर्माता, चीनियाँ मार्शल आर्टिस्ट, वुशू च्याम्पियन रे अन्तर्राष्ट्रीय तारा हुन् जो बेइजिङ मैं जन्म्याः हन्। उन ले सन् २००७ मैं चीनियाँ राष्ट्रीयता त्याग अरिराइथ्यो।

तीन वर्ष सम्म वू बिन मैं प्रशिक्षण पछा ली ले आफुनो पैल्लो राष्ट्रिय च्याम्पियनशिप बेइजिङ वुशू टोलि खिलाइ जित्यो। १७ वर्षै उमर मैं वुशू बठेइ निवृत्ती पछा उन चीन मैं शाओलिन टेम्पल (१९८२) चलचित्र बठेप शुरुवात अरिवर यक लोकप्रिय अभिनेता बनिग्या। उन ले अइतिर जाइबर कैयौं सफल मार्शल आर्ट्स चलचित्रअन मैं अभिनय अर्यो, जन मैं मुख्य रूप ले वन्स अपोन अ टाइम इन चाइना शृंखला शामिल छ जै मी उन ले लोककथाः नायक वोङ फेई-हङ कि भूमिका निभाइराइथ्यो।

ली का हलिवुड चलचित्रअन मी पैल्लि भूमिका लीथल वेपन ४ (१९९८) मी यक नकारात्मक भूमिकाः रूप मी थि पुइ लै उनरा मुख्य पात्राः रूप मी भूमिका रोमियो मस्ट डाई (२०००) मी थि। एइ का पछा उन ले कैयौं हलिउड चलचित्रअन मी काम अर्यो जन मी किस  अफ द ड्र्यागन रे अन्लिश्ड शामिल छन्। उन ले द फरबिडन किङडम (२००८) मी ज्याकि च्यान सित, द एक्पेन्डेबल्स (२०१०) मी सिल्वेस्टर स्टेलोन सित रेद ममी: टम्ब अफ द ड्र्यागन एम्परर (२००८) मी ब्रेडन फ्रेजर सित अभिनय अरिराइथ्यो। उन हङकङ कि फिल्म ओशियन हेवन (२०१०) मी लै नजर आइरैथ्या जै को लेखन रे निर्देशन कक्सु क्सिआओलू ले अरिराइथ्यो।

 बाइल्ला स्रोतअन 



श्रेणी:अभिनेता
श्रेणी:हलिउड अभिनेताअन
श्रेणी:चिनियाँ मार्शल आर्टिस्ट